**BETINGELSER**

for

annoncering

af

ajourførte søkort

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
	+ Annes A: FMI's kravspecifikation
	+ Anneks B: Leverandørens tilbud

# Opgaven

For den fulde opgavebeskrivelse henvises der til FMI's kravspecifikation (Anneks A).

# Tekniske specifikationer og standarder

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordende ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet laveste pris.

Tilbuddet evalueres efter følgende model. Den tilbudsgiver der imødekommer alle SKAL kravene, og har den laveste pris på følgende kombinerede ordre, tildeles opgaven med søkortrettelser fra 3. oktober 2020 og ét år frem.

Tilbudsgiver skal udfylde Anneks B *”Leverandørens tilbud”* med de efterspurgte priser:

|  |  |
| --- | --- |
| Fastpris for op til 1.500 ajourførte søkort  | *X kr.*  |
| Pris pr. søkort udover 1.500 ajourføringer  | *Y kr. pr. søkort* |

Herefter beregnes en evalueringsteknisk pris på følgende måde:

*Evalueringsteknisk pris = X kr. + (100 \* Y kr.)*

Det konditionsmæssige tilbud med den laveste evalueringstekniske pris vil blive tildelt annonceringen.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til FMI-KTP-SC-TENDER-MA@mil.dk

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

# Tilbuddets indhold

Tilbud skal være på dansk.

Tilbuddet skal indeholde følgende:

1. Udfyldt Anneks A *”FMI Kravspecifikation”*
2. Udfyldt Anneks B *”Leverandørens tilbud”*

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til FMI-KTP-SC-TENDER-MA@mil.dk senest den 21. august 2020 kl. 10:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 5. august 2020 | Offentliggørelse af annonce på Udbud.dk  |
| 12. august 2020  | Frist for spørgsmål til annonceringsmaterialet udløber |
| 18. august 2020  | Frist for offentliggørelse af anonymiseret svar på spørgsmål til annonceringsmaterialet |
| 21. august 2020 kl. 10:00  | Frist for afgivelse af tilbud udløber |